text: Utrygge borgere sørgede for travl dag for fartkontrollen
  10 november 2017 kl. 20.19
  Politiet har blitzet løs fredag. Flere steder fordi utrygge borgere havde ønsket, politiet kom forbi med fotovognen. 
  Flere steder i Syd- og Sønderjylland har politiet fredag været ude med fotovognen. I Adsbøl havde borgere ønsket, politiet kom forbi.
  Det var ikke uden grund. 20 bilister hvilede foden for tungt på speederen. To af dem kørte så hurtigt, så de får frakendt kørekortet betinget. Den hurtigste bilist kørte 95 km/t i en byzone.
  I Aabenraa var det også utrygge borgere, der fik politiet forbi Løgumklostervej. Her blev 27 bilister blitzet og to fik et klip i kortet.
  Syd- og Sønderjyllands Politi skriver på twitter, at begge steder kan se frem til at få besøg af fotovognen igen.
  Skærbæk og Roust fik også besøg af fotovognen. I de fire timer fotovognen holdt på Rømøvej ved Skærbæk blev 11 bilister blitzet. To af dem kan se frem til at få et klip i kortet.
  Bedre så det ud på Tingvejen ved Roust. Her kørte tre bilister for stærk, og én får et klip i kørekortet.
  Opfordringen fra politiet er klar: Sænk farten og kom sikkert frem til weekenden.
  ATK indsats i 4 timer på Rømøvej ved Skærbæk. Desværre 11 blitz og 2 klip, hurtigste bilist: 113 i 80zone. Sænk farten og kom sikkert frem til weekenden #politidk pic.twitter.com/22VBLEGHv2
  
  På ulykkesstrækn i Adsbøl og ønsket af utrygge borgere, blev der i dag blitzet 20, deraf 2 klip og 2 bet. frak. På 95 km/t i byzone vi kommer igen #politi pic.twitter.com/UuD4Gh19hY
  
  